са конструирани по такъв начин, че да е възможно да се застопоряват както в прибрано или сгънато положение, така и в работно положение. Освен това тези устройства и оборудване трябва да са конструирани с възможност за прибиране или сгъване, когато превозното средство е в покой, така че допустимата максимална широчина на превозното средство да не се надвишава с повече от 25 mm от всяка страна на превозното средство, а допустимата максимална дължина на превозното средство да не се надвишава с повече от 200 mm, разрешено само на височина над земната повърхност от най-малко 1050 mm, с цел тези устройства и оборудване да не възпрепятстват възможността превозното средство да се използва за интермодален транспорт. В допълнение, трябва да са изпълнени изискванията, определени в точки 1.3.1.2.1.—1.3.1.2.4. по-долу.
 1.3.1.2.1.
 Типът на устройствата и оборудването трябва да е одобрен в съответствие с настоящия регламент.
 1.3.1.2.2.
 Операторът на превозното средство трябва да има възможност да сменя положението на аеродинамичните устройства и оборудване и да ги прибира или сгъва, като прилага ръчна сила, не по-голяма от 40 daN. Също така, това може да се извършва автоматично.
 1.3.1.2.3.
 Когато са монтирани на превозното средство и са в работно положение, всички главни вертикални елементи или комбинации от елементи и главен хоризонтален елемент или комбинации от елементи, образуващи устройствата и оборудването, трябва да издържат на вертикални и хоризонтални сили на опън и натиск, приложени последователно нагоре, надолу, наляво и надясно, от 200 daN ± 10 % и приложени статично в геометричния център на съответната перпендикулярна проекция с максимално налягане от 2,0 MPa. Устройствата и оборудването могат да се деформират, но системата за регулиране и застопоряване не трябва да се отключва вследствие на приложените сили. Деформацията трябва да е ограничена, за да се гарантира, че допустимата максимална широчина на превозното средство не се надвишава с повече от 25 mm от всяка страна на превозното средство по време и след изпитването.
 1.3.1.2.4.
 Когато са в прибрано или сгънато положение, всички главни вертикални елементи или комбинации от елементи и главен хоризонтален елемент или комбинации от елементи, образуващи устройствата и оборудването, трябва да издържат на хоризонтална сила на опън, приложена надлъжно назад, от 200 daN ± 10 % и приложена статично в геометричния център на съответната перпендикулярна проекция с максимално налягане от 2,0 MPa. Устройствата и оборудването могат да се деформират, но системата за регулиране и застопоряване не трябва да се отключва вследствие на приложените сили. Деформацията трябва да е ограничена, за да се гарантира, че допустимата максимална широчина на превозното средство не се надвишава с повече от 25 mm от всяка страна на превозното средство и че допустимата максимална дължина на превозното средство не се надвишава с повече от 200 mm.
 1.3.1.3.
 Аеродинамичните устройства и оборудване на кабините както в прибрано или сгънато положение, така и в работно положение, когато е приложимо, трябва да са конструирани, така че допустимата максимална широчина на превозното средство да не се надвишава с повече от 25 mm от всяка страна на превозното средство и тези устройства и оборудване да не възпрепятстват възможността превозното средство да се